En hofleverandør er en betegnelse, der kan tildeles en leverandør af varer og eller tjenesteydelser til hoffet.  Udnævnelsen giver prædikatholderen lov til at benytte kongekronen sammen med prædikatet og firmanavnet på skilte, brevpapir og emballage. I Danmark anvendtes indtil 2008 både betegnelserne Kongelig Hofleverandør og Leverandør til Det Kongelige Danske Hof. Førstnævnte anvendes til virksomheder, der har direkte kontakt med hoffet (f.eks. mindre virksomheder), der også gav mulighed for at anvende kongevåbnet, mens sidstnævnte finder anvendelse, når virksomheden "blot" leverer til hoffet. Siden 2008 anvendes kun betegnelsen Kongelig Hofleverandør, dog har virksomheder, der blev udnævnt under den tidligere ordning, mulighed for at fortsætte som hidtil.  Programserien "Hofleverandørerne" på TV2 Danmark Mandag d. 6. oktober 2014 viste TV2 for første gang programserien Hofleverandørerne.  Programserien går tæt på udvalgte virksomheder med prædikatet "Kongelig Hofleverandør" og har fokus på håndværk, historie og traditioner. Der er vist 3 sæsoner af programserien på TV2.  Sæsonerne blev vist første gang:  Sæson 1: 2014 Sæson 2: 2015 Sæson 3: 2016